**Referat fra styremøte OSK 17. september 2021**

Til stede: Håvard Johnsen Bekk, Hedi Anne Birkeland, Ted Lier, Annette Birkeland (referent)

Forfall: Ellen Beck, Ragnhild Andenæs

1. **Bassengfordeling 2021/22**

Utfrodringen er Vika vannpolo som for tiden kun har ett på Lambertseter bad. Vika har fått tid på Lambertseter på søndager (hele bassenget) og halve bassenget på Holmlia på hhv. fredager (plan B) og tirsdager (plan A). Tiden på Holmlia kan kun benyttes til svømmetrening osv, ikke til å trene vannpolo. For å skape forutsigbarhet for både Vika og idrettsklubbene i pandemisituasjonen med svært begrenset bassengkapasitet, kjøres dette opplegget for sesongen 2021/2022.

Mini-polo: Vika tar kontakt med OSK om hvor mange timer de trenger dersom de starter opp en mini-polo satsing, og OSK bistår Vika med å få på plass treningstider.

1. **Bassengfordeling 2022/23**

Klubbene bes melde inn hvilke ønsker/krav de har til bassengutformingen, som feks størrelse, dybde, antall baner, mål, brett osv. Det vil kunne gi en mer hensiktsmessig bassengfordeling når de konkrete behovene er kjent. **Annette** lager et skjema som fylles ut av klubbene.

OSK diskuterte om vi bør melde inn til OIK ønske om egen fordeling av bassengtid til vannpolo, stup og synkron, i likhet med idrettene fridykking og undervannsrugby som begge er tilknyttet dykkerforbundet, men som får tildelt bassengtid spesifikt til hver idrett. Dessverre registrerer OSK at svømmeidrettene blir behandlet som én idrett, svømming, uten at det blir tilstrekkelig hensyntatt at det er flere idretter i OSK med egne behov. Dersom hver av idrettene skal være med i fordelingen, vil det kreve at hver av idrettene deltar/stiller i fordelingsmøtene, ev. gir fullmakt til andre. OSK v/**Annette** sender e-post til vannpolo, stup og synkron om forslaget, slik at de får uttalt seg før ev. oversending til OIK.

Styret i OSK besluttet at OSKs retningslinjer for bassengfordeling skal videreutvikles i løpet av høsten, og det skal legges inn tidsplaner og oppgavefordeling mellom OSK og klubbene. OSK inviterer alle klubbene til et felles møte rett etter at det første fordelingsmøtet i regi av OIK er gjennomført.

1. **Kretssekretær**

Styret var enige i forslaget til oppgaver for kretssekretærfunksjonen, som skal sendes ut til to klubber som har meldt interesse for å utføre oppgavene. Det ble diskutert om regnskap skulle gjøres av styret selv, men i første omgang settes dette ut sammen med kretssekretærfunksjonen. **Håvard** renskriver forslaget til oppdragstekst og sender ut til de interesserte klubbene.

1. **Vannpolomål**

Vika vannpolo har behov for ett mål på den grunne enden av Lambertseter bad for å kunne spille og trene vannpolo, men har ikke egne midler til å finansiere dette. OSK er innstilt på å vurdere søknad om å bistå med finansieringen. Et annet alternativ er fondet til OSK, som etter fondets statutter også kan brukes til å finansiere ekstraordinære tiltak. Vika må gå i dialog med driftsansvarlig på Lambertseter bad, Camilla Hansen (camilla@lsvk.no), ang. krav til utforming av målet (at det ikke skader flisene) og det må avklares hvor målet skal lagres mellom treninger.

1. **Orienteringer**

Svømmeidretten har fått skryt fra OIK for sommeraktivitetene og måten klubbene har gjennomført det på, særlig det å involvere ungdommer som instruktører.

\*\*\*

**Neste styremøte: 2. november 2021, ev. tidligere ved ansettelse av kretssekretær.**